V Mexiku objavili šesť druhov zombie húb, jednu pomenovali po slávnom režisérovi

Vedci v Mexiku objavili šesť nových druhov takzvaných entomopatogénnych húb, ktoré sú schopné meniť správanie mravcov a pavúkov. Jednu z nich pomenovali Ophiocordyceps deltoroi na počesť mexického režiséra Guillerma del Tora, ktorý má rád hororové príbehy. Týmto hubám sa totiž hovorí aj zombie huby, informovala agentúra EFE.